Renkontiĝo de Esperantistaj Familioj

**Renkont(iĝ)o de Esperantistaj Familioj** aŭ mallonge **REF** estas tradicia ĉiujara renkontiĝo de Esperantaj familioj kun infanoj, kiuj aktive aŭ pasive uzas Esperanton en la familia vivo.

La ĉefa ideo de REF estas, ke ĝi estas komuna aranĝo de ĉiuj familioj, por ĉiuj kune. En la kreado kaj realigo de la programo tial aktive partoprenas ĉiuj gepatroj. Tio montriĝas ne nur en la preparado de la programeroj mem, sed ankaŭ en neformala, persona komunikado kun infanoj de aliaj gepatroj. Tiel la infanoj unuflanke aŭdas kaj spertas alian lingvaĵon ol la gepatran kaj aliflanke sentas sin kvazaŭ en parenca medio kun multaj geonkloj.

Se vi volas esti regule informita pri la organizado de la venonta REF, aliĝu al la grupo REFanoj ĉe Google Groups.

## Pasintaj kaj planitaj renkontiĝoj 
(-a: Kiom-a | F: nombro de Familioj | L: nombro de Landoj | H: nombro de Homoj | T: nombro de Tagoj)

## REF 2023 
La 44-a REF okazis de la 25-a de julio ĝis la 4-a de aŭgusto 2023 en Kastelo Grezijono, Baugé, Francio. Retpaĝo: https://familioj.miraheze.org/wiki/REF_2023

## REF 2022 
La 43-a REF okazis inter la 21-a kaj la 31-a de julio 2022 en Hegyhátszentjakab (Hungario). Ĝin organizis Veronika Acsádi. Retpaĝo: https://familioj.miraheze.org/wiki/REF_2022

## REF 2021 
La 42-a REF estis origine planita por inter la 22-a de julio kaj la 1-a de aŭgusto 2021 en Ispánk (Hungario) kun ĉeforganizantino Veronika Acsádi, sed ne povis okazi tie pro vojaĝlimigoj en Hungario rilataj la kronvirusa pandemio. La plano por REF en Hungario estis prokrastita al julio 2022. Anstataŭe REF okazis de la 2-a ĝis la 11-a de aŭgusto 2021 en Gosau (Aŭstrio). Ĝi estis malpli granda ol kutime kaj estis lastmomente organizita de familio Cramer kun helpo de aliaj partoprenantoj.

## REF 2020 
La 42-a REF estis planita por inter la 23-a de julio kaj la 2-a de aŭgusto 2020 en Ispánk (Hungario) kun ĉeforganizantino Veronika Acsádi, sed ne okazis pro la kronviruso kaj estis prokrastita al julio 2021.

## REF 2019 
La 41-a REF okazis inter la 22-a de julio kaj la 1-a de aŭgusto 2019 en la sama urbo kiel en la antaŭa jaro, Mühlhausen (Turingio) (Germanio). Ĝin organizis Carolin kaj Robert Weemeyer kaj Felix Zesch. Retpaĝo: https://familioj.miraheze.org/wiki/REF_2019

## REF 2018 
La 40-a REF okazis inter la 21-a kaj la 31-a de julio 2018 en Mühlhausen (Turingio) (Germanio). Ĝin organizis Carolin kaj Robert Weemeyer. Retpaĝo: https://familioj.miraheze.org/wiki/REF_2018

## REF 2017 
La 39-a REF okazis inter la 21-a kaj la 31-a de julio en Rudnik (Serbio). Ĝin organizis Radojica Petrović kaj Sonja Petrović-Lundberg. Retpaĝo: https://familioj.miraheze.org/wiki/REF_2017

## REF 2016 
La 38-a REF okazis inter la 18-a kaj la 29-a de julio en Fužine en Kroatio. Ĝin organizis familio Radovanović/Filipčić. Retpaĝo: https://familioj.miraheze.org/wiki/REF_2016

## REF 2015 
La 37-a REF okazis inter la 15-a kaj la 26-a de julio en Esztergom Búbánatvölgy en Hungario. Ĝin organizis Veronika Acsádi kaj Krisztina Dévainé Gede. Retpaĝo: https://familioj.miraheze.org/wiki/REF_2015

## REF 2014 
La 36-a REF okazis inter la 1-a kaj la 10-a de aŭgusto en la Esperanto-Domo en Leŝeforso en Svedio. Ĝin organizis Hokan Lundberg kaj Sonja Petrović Lundberg. Retpaĝo: https://familioj.miraheze.org/wiki/REF_2014

## REF 2013 
La 35-a REF en okazis inter la 27-a de julio kaj la 3-a de augusto ree en la kastelo Grezijono. Ĝin organizis familio Hurstel. Retpaĝo: https://familioj.miraheze.org/wiki/REF_2013. Kelkaj familioj plilongigis sian restadon kaj partoprenis Festan Semajnon por infanoj kaj familioj http://gresillon.org/spip.php?article106

## REF 2012 
La 34-a REF okazis inter la 29-a de julio kaj la 10-a de augusto ĉe la urbo Sayda en la federacia lando Saksio de Germanio. La renkontiĝo estas organizita de Christine Brücker, Constanze Schlesinger, Lars Sözüer kaj Wolfram Diestel. Retpaĝo: https://familioj.miraheze.org/wiki/REF_2012

## REF 2011 
La 33a REF okazis inter la 22-a kaj la 31-a de julio en la Esperanto-Domo en Leŝeforso en Svedio. Ĝi estis organizata de Hokan Lundberg kaj Sonja Petrović Lundberg. Retpaĝo: http://vikio.ikso.net/ref2011  Fotoj: https://picasaweb.google.com/100796337976141717405/11Ref

## REF 2010 
La 32-a REF okazis inter la 25-a de julio kaj la 8-a de aŭgusto 2010 en la infanripozejo/kasteleto Stara Sušica en Kroatio, en la montara regiono Gorski Kotar duonvoje inter Zagreb kaj Rijeka. Ĝi estis organizata de Vanja Radovanović el Zagrebo. Retpaĝo: http://www.esperanto.hr/ref.htm 

## REF 2009 
La REF 2009 okazis de la 3-a ĝis la 15-a de aŭgusto 2009 en la hungarlingva vilaĝo Mali Idjoŝ en Vojvodino en Serbio. Jen la hejmpaĝo de la Renkontiĝo de Esperantistaj Familioj (REF) 2009.

## REF 2008 
La 30-a REF 2008 ree okazis en la kastelo Grezijono. Ĝi estis organizita de Bert Schumann. Jen ĝiaj hejmpaĝo kaj fotaro .

## REF 2007 
La REF 2007 okazis inter 22.7. kaj 4.8.2007 en Nagyvisnyó en orienta Hungario, por esti geografie pli facile atingebla ankaŭ por event. novaj E-familioj el orienta kaj sudorienta Eŭropo.-

## REF 2006 
eta|REF 2006 - komuna foto
La 28-a renkontiĝo okazis inter la 15-a kaj 29-a de julio en Pilský Mlýn apud Sedlice (Ĉeĥio, Sudbohemia regiono). Ĝin partoprenis entute 86 personoj (inter ili pli ol 40 ĉiuaĝaj infanoj) el 11 landoj de Eŭropo (15 kompletaj familioj, 6 duonfamilioj, 1 paro kaj 4 unuopuloj alfabetvicorde el Belgio, Britio, Ĉeĥio, Danio, Hungario, Francio, Germanio, Kroatio, Norvegio, Pollando kaj Svislando).

### Aktivaĵoj 
Post ĉiutaga antaŭtagmeza kantado okazadis manlaboraj kursetoj - produktado kaj ornamado de papero, dratado, origamio, kirigamio, ornamado de T-ĉemizoj, konstruado de kasteloj el kartono ktp. Pro granda sukceso jam la trian jaron denove okazis ornamado de marcipankuketoj, kiujn infanoj tuj post la ekspozicieto povis mem formanĝi aŭ donaci.

Malgrandaj infanoj povis ĝui en sia ludĉambro plurfoje posttagmanĝan fabellegadon kaj vesperan fabelprojekciadon (plej furoris famaj ĉeĥaj filmetoj pri "Talpeto", sukceson havis ankaŭ tutvespera filmfabelo "Lotrando kaj Zubejda", kiun esperante komplete subtitoligis membroj de Ĉeĥa esperanto-Junularo.

Pluraj knabinoj partoprenis en la Fabela ateliero, en kiu ili mem elpensis, enkomputiligis kaj eĉ surscenigis propran fabelon; kelkaj aliaj infanoj ekz. mem kreis siajn proprajn ilustritajn libretojn en Esperanto.

Krom populara ŝak- kaj tablotenisa turniro, banado kaj remado en apuda fiŝlago, instruado de sudoku, netradiciaj olimpikoj kaj futbala matĉo infanoj kontraŭ gepatroj oni multe ĝuis ankaŭ t.n. homan futbalon, dum kiu oni ne ludis kun pilko, sed la golo estis atribuita, se iu ludanto sukcesis netuŝite trakuri la golejon.
Ne mankis ankaŭ diversaj travivaĵludoj en la naturo, nokta kuraĝludo, dum kiu la infanoj
vizitis la arbaran spiriton en lia kabanaĉo kaj dum kies preparado bone amuziĝis ankaŭ la plenkreskuloj ktp.

Vespere oni lernis komune danci diversajn popolajn kaj latinamerikajn dancojn
(plejparte kun vive ludata muziko), ĝuis teatraĵetojn, preparitajn de la partoprenantoj mem, rostis bongustaĵojn sur la bivakfajro, spektis E-filmojn, vojaĝprezenton pri Islando, sed ankaŭ simple kartludis aŭ babilis sub stelbrila nokta ĉielo ....

### Ekskursoj 
Ankaŭ la karaktero de la ekskursoj estis laŭeble adaptita al bezonoj kaj interesoj de infanoj: ekz. dum la vizito de la proksima urbo Písek ne okazis kutima promenado kun ĉiĉerono, sed kreiĝintaj grupetoj trairis mem laŭ la priskribo kaj mapo la itineron kaj solvis taskojn de la urba serĉludo. Same en la bestoĝardeno la infanoj devis pli atente rigardi, ĉar ilia premiota tasko estis trovi, kiu el la dek fotitaj bestoj en la bestoĝardeno tute ne troviĝas ....

Unu el ĉi-jaraj REF-novaĵoj, preparitaj de la lokaj organizantoj, estis granda ludo, daŭranta dum la tuta aranĝo, dum kiu la infanoj helpis resanigi fabelan,Esperante-parolantan karpon Jakobon, loĝantan en la apuda fiŝlago, per siaj agoj kolektante monon por la mirakla kuracakvo. Krome pro aktiva partopreno en unuopaj programeroj ili ricevis de la karpo fabelan monon, kiun ili povis la lastan tagon uzi dum aĉetado en porinfanaj butikoj kun diversaj bongustaĵoj kaj ludiloj.

### Muzikumado 
Sendube nelastvice jam tradicia parto de REFoj estas komuna muzikludado - la muzikemaj partoprenantoj (plenkreskuloj kune kun la infanoj) ĉi-jare per komunaj fortoj i.a. okazigis eĉ du koncertojn, unu pri renesanca muziko en la kasteleto Kratochvíle, kaj unu diversstilan publikan koncerton en la urbo Písek.

### Organizintoj 
Organizinta familio estas Pavla kaj Vladimir Dvorak el Písek.
La retpaĝon de REF 2006 eblas vidi en http://www.ref.esperanto.cz

### Literaturo 
DVOŘÁKOVÁ, Pavla. *(La 28-a) Renkontiĝo de Esperanto-Familioj la unuaj fojon en sia historio okazis en Ĉeĥio*. En: Starto, 2006- n-ro 3, pp. 83-85 (http://www.literatura.bucek.name/starto/starto306.pdf)

## REF 2005 
En 2005 13 - 23-a de julio okazis REF en la feriejo "Stanica Wodna" ĉe la lago "Mokre", Mazurio, norda Pollando.

Informojn: PHU Stanica Wodna S.C., Ośrodek Sportowo - Turystyczny, Cierzpięty, PL-11-710 Piecki, Pollando

Jen ĝia hejmpaĝaro kaj la fotaro.

## REF 2004 
eta|REF 2004 - komuna foto
En 2004, inter la 31-a de julio ĝis la 7-a de aŭgusto 2004 okazis en Mali Idjoš, aŭtonoma provinco en Serbio, la 26-a Renkontiĝo de Esperantistaj Familioj. Partoprenis ĝin 92 familianoj, el kiuj 51 infanoj el 10 landoj. Okazis du interesaj ekskursoj al Subotica kaj al la lago Palič, kie troviĝas alloga zooĝardeno.

La ĉiutaga gazeto Dnevnik aperigis la 15-an de aŭgusto preskaŭ tutpaĝan artikolon pri REF kun la titolo Parolu Esperanton por ke ĉiu komprenu vin. Por la renkontiĝo estis farita bela kolora afiŝo.

## REF 2003 
Inter la 5-a kaj 12-a de julio, la renkontiĝo okazis en Kastelo Grezijono en Francio. Jen ĝia hejmpaĝaro (web archive), jen fotopaĝaro.

## Notoj 
## Eksteraj ligiloj 
* Tabelo pri la renkontiĝejoj ekde la unua
* Raporto pri REF 2018 sur la blogo *Stela ĉiam nur kritikas*
* Denaskuloj en danĝero, fabelo kaj filmeto kreita dum REF 2018 en Mühlhausen, Germanio
* La lupdraka ludo kaj la timema princo, fabelo kaj filmeto kreita dum REF 2019 en Mühlhausen, Germanio

Kategorio:Esperanto-renkontiĝoj aperintaj en 1979
Kategorio:Esperanto-renkontiĝoj en Eŭropo
Kategorio:Denaskaj esperantistoj